Et hvidt pulver bliver fundet i en bus, og pludselig går det helt store beredskab i gang. Det var scenariet onsdag, da Nordjyllands Politi i samarbejde med det kommunale beredskab afholdt en stor øvelse på Parkvej i Brønderslev, hvor Nordjyllands Idrætshøjskole har til huse. Eleverne fra højskolen spillede rollerne som ofre for det hvide pulver, der kunne være et kemisk kampstof som miltbrand. - Det er sjovt at prøve, og se hvad der sker, når der går noget galt, siger Johan Hedegaard Jørgensen, der spillede en af figuranterne og som altså er elev på Nordjyllands Idrætshøjskole. - Det er heldigvis ikke noget, vi prøver så tit med terrorhændelser, men nu spiller vi alle parter ind i sådan et scenarie, og det giver en god forståelse for hvordan det hele hænger sammen, siger Rasmus Simonsen, der er holdleder ved Falck i Brønderslev.

Referat:
Beredskabet blev onsdag formiddag prøvet af i Brønderslev.